ส่วนที่ 1

บริษัทที่ออกหลักทรัพย์

ข้อมูลสรุป

บริษัท เอ็น.ซี. เฮ้าส์ซิ่ง จำกัด (มหาชน) หรือ NCH ก่อตั้งเมื่อวันที่ 2 กุมภาพันธ์ 2537
ประกอบธุรกิจพัฒนาอสังหาริมทรัพย์แบบครบวงจร
โดยดำเนินธุรกิจหลักประเภทบ้านจัดสรรพร้อมที่ดินเพื่อขาย
ด้วยประสบการณ์ในการดำเนินธุรกิจพัฒนาอสังหาริมทรัพย์และศักยภาพในการแข่งขัน
ปัจจุบันบริษัทถือเป็นผู้นำตลาดในเขตกรุงเทพฯ โซนเหนือ
และได้ขยายโครงการครอบคลุมพื้นที่กรุงเทพฯ/ปริมณฑล ได้แก่ กรุงเทพฯ โซนเหนือ เช่น
ถนนรังสิต-องค์รักษ์/ถนนลำลูกกา กรุงเทพฯ โซนใต้ เช่น ถนนประชาอุทิศ กรุงเทพฯ โซนตะวันตก
เช่น ถนนวงแหวนปิ่นเกล้า/ถนนพุทธมณฑลสาย 1 และกรุงเทพฯ โซนตะวันออก เช่น
ถนนศรีนครินทร์ และภายในเขตเมือง เช่น ถนนลาดพร้าว
ตลอดจนพื้นที่ส่วนภูมิภาคจังหวัดใหญ่ที่เป็นศูนย์กลางทางเศรษฐกิจ เช่น ชลบุรี และขอนแก่น

ปี 2555 บริษัทมีการเปิดตัวโครงการใหม่สูงสุดในรอบหลายปีที่ผ่านมา รวมทั้งสิ้น 4 โครงการ
มูลค่าการลงทุนรวม 3,000 ล้านบาท ในประเภทบ้านเดี่ยว และบ้านแฝด ได้แก่ โครงการเอ็น.ซี.
รอยัล ปิ่นเกล้า โครงการบ้านฟ้ากรีนเนอรี่ พัทยาเหนือ ชัยพรวิถี โครงการบ้านฟ้าปิยรมย์ เนสโต้
วงแหวนลำลูกกาคลอง6
ซึ่งเป็นโครงการที่ได้รับโล่ประกาศเกียรติคุณในโครงการอสังหาริมทรัพย์ดีเด่น ประจำปี 2555
ในประเภทบ้านเดี่ยว ระดับราคาปานกลาง จากศูนย์ข้อมูลวิจัยและประเมินค่าอสังหาริมทรัพย์ไทย
ร่วมกับบริษัท เอเจนซี่ ฟอร์ เรียลเอสเตท แอฟแฟร์ส จำกัด
แสดงให้เห็นถึงการมุ่งเน้นพัฒนาโครงการใหม่ที่มีคุณภาพอย่างแท้จริง
นอกจากนี้บริษัทยังได้ขยายตลาด สร้างความสามารถในการแข่งขันประเภทแนวสูง
ในโครงการคอนโดเนทูเรซ่า พัทยาเหนือ ซึ่งทุกโครงการล้วนได้รับการตอบรับที่ดีจากลูกค้า
รวมโครงการที่เปิดดำเนินการมาแล้วกว่า 44 โครงการ มูลค่าโครงการรวม 26,400 ล้านบาท
ด้วยทุนจดทะเบียน 1,200 ล้านบาท

สำหรับผลการดำเนินงานด้านยอดขายนั้น บริษัทฯ มีอัตราการเติบโตอย่างต่อเนื่องอัตราร้อยละ 41
ร้อยละ 19 และร้อยละ 12 ในปี 2553 - ปี 2555 ตามลำดับ ทั้งนี้
บริษัทมีนโยบายในการขยายตลาด ฐานลูกค้าใหม่เพื่อสร้างการเติบโตด้านรายได้อย่างต่อเนื่อง ในปี
2555 บริษัทและบริษัทย่อยมีรายได้รวม 1,573.8 ล้านบาท ลดลงจากปี 2554 ซึ่งมีรายได้รวม
2,049.0 ล้านบาท หรือลดลงร้อยละ 23.2 เนื่องจากปี 2554
มีรายได้จากการขายที่ดินเปล่ามูลค่า 547.0 ล้านบาท
แต่หากพิจารณาเปรียบเทียบเฉพาะรายได้จากการโอนกรรมสิทธิ์บ้านพร้อมที่ดินพบว่าสูงขึ้นร้อยละ
3.7 จากปี 2554 ณ วันที่ 31 ธันวาคม 2555 มีสินทรัพย์รวม 3,688 ล้านบาท หนี้สินรวม 1,452
ล้านบาท และส่วนของผู้ถือหุ้นรวม 2,236 ล้านบาท
บริษัทมีโครงการที่เปิดดำเนินการและโครงการที่อยู่ระหว่างการพัฒนารวมทั้งสิ้น 15 โครงการ
โดยเป็นมูลค่าที่ทำสัญญาซื้อขายแล้วทั้งสิ้น 8,097 ล้านบาท คิดเป็นร้อยละ 671
ของมูลค่าโครงการรวมในปัจจุบัน และมีที่ดินเปล่ารอการพัฒนาเป็นเนื้อที่ทั้งหมดประมาณ 834 ไร่
มูลค่าตามบัญชี 1,549 ล้านบาท และมีราคาประเมินจากผู้ประเมินอิสระ 1,860 ล้านบาท
ในขณะที่มีอัตราหนี้สินต่อทุนเท่ากับ 0.65 เท่า เพิ่มขึ้นจากปีที่ผ่านมาที่มีอัตราอยู่ที่ 0.49 เท่า
เนื่องจากระหว่างปีมีการกู้ยืมเงินเพื่อใช้ขยายการลงทุนในโครงการใหม่
และจากการซื้อที่ดินเพิ่มเพื่อรองรับการขยายตลาดในอนาคต ทั้งนี้
เพื่อสร้างผลตอบแทนสูงสุดให้แก่ผู้ถือหุ้น และผู้มีส่วนได้เสียทุกฝ่าย

บริษัทมีบริษัทย่อยรวมทั้งสิ้น 2 บริษัท ซึ่งบริษัทถือหุ้นในสัดส่วนร้อยละ 99.99 คือ

1. บริษัท เอ็น.ซี. พร็อพเพอร์ตี้ แมเนจเม้นท์ จำกัด (NCPM) :
ประกอบธุรกิจรับบริหารโครงการแบบครบวงจร ทั้งด้านบริหารการขายและการตลาด
การก่อสร้างและการโอน ในลักษณะของการเข้าไปฟื้นฟูกิจการ และการบริหารร่วมกับเจ้าของที่ดิน
นอกจากนี้บริษัทได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast
อย่างต่อเนื่อง สามารถขยายฐานการผลิตได้เกือบทุกโครงการ
โดยปัจจุบันฐานการผลิตหลักตั้งอยู่ที่โครงการบ้านฟ้าปิยรมย์ ลำลูกกา คลอง 6
และสำหรับในส่วนของโครงการอื่นๆ หรือโครงการที่กำลังจะเปิดใหม่ ก็สามารถตั้งฐานการผลิต
(On site) รองรับได้โดยไม่ต้องขนย้ายแผ่นผนังสำเร็จรูป อีกทั้งยังสามารถควบคุมคุณภาพการผลิต
สร้างความสามารถด้านการแข่งขันในตลาดอสังหาริมทรัพย์ในระยะยาว
ลดความเสี่ยงด้านต้นทุนการก่อสร้าง ค่าแรงงานที่มีแนวโน้มปรับตัวสูงขึ้น ลดปัญหาด้านฝีมือแรงงาน
การขาดแคลนผู้รับเหมา นอกจากนี้ ยังช่วยลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น

2. บริษัท ควอลิตี้ ลิฟวิ่ง แมเนจเม้นท์ จำกัด (QLM) :
ประกอบธุรกิจการให้บริการบริหารชุมชนแก่โครงการบ้านจัดสรรและอาคารชุดภายหลังการโอน ในปี
2555 รับบริหารชุมชนทั้งสิ้นกว่า 16 โครงการ

(ผู้ลงทุนควรอ่านรายละเอียดข้อมูลส่วนที่ 1 ในหัวข้ออื่น ๆ เพิ่มเติมก่อนการตัดสินใจลงทุน)

ข้อมูลทั่วไปบริษัทที่ออกหลักทรัพย์

[]

[]